в член 2, параграф 1 от Директива (ЕС) 2018/2001;
 (15)„допълнителна единица“ означава определено количество производствена мощност (kW) или произведена енергия (kWh) в съответствие с член 7 от Директива (ЕС) 2018/2001, което може да бъде зачислено единствено на усвояването на подкрепата, предоставена от механизма;
 (16)„плащане по оферирана цена“ означава процедура за предоставяне на безвъзмездни средства, при която на заявителите се предоставя подкрепа под формата на безвъзмездни средства, отговарящи на цената за допълнителна единица, предложена в тяхното заявление;
 (17)„плащане по клирингова цена“ означава процедура за предоставяне на безвъзмездни средства, при която на заявителите се предоставя подкрепа под формата на безвъзмездни средства според цената за допълнителна единица, определена при клиринга на процедурата за предоставяне на безвъзмездни средства;
 (18)„плаваща премия“ означава оперативна помощ под формата на премия за kWh, изчислена като разликата между средната цена на едро в ценовата зона, в която се намира инсталацията, и цената, определена при процедурата за предоставяне на безвъзмездни средства;
 (19)„фиксирана премия“ означава оперативна помощ под формата на допълнителна премия за kWh към пазарната цена, чийто размер е определен при процедурата за предоставяне на безвъзмездни средства;
 (20)„инвестиционна помощ“ означава плащания чрез механизма, които са свързани с инсталирането на мощности за допълнителни единици за kW;
 (21)„оперативна помощ“ означава вноски чрез механизма, които са свързани с непрекъснатата работа на дадено предприятие и които се предоставят за произведена допълнителна единица за kWh.
 Член 4
 Източници на финансиране
 1.Съгласно член 33 от Регламент (ЕС) 2018/1999 действията по механизма могат да се финансират чрез плащания от държавите членки, фондове на Съюза или чрез вноски от частния сектор.
 2.По механизма може да се получават доброволни плащания от държавите членки съгласно член 32, параграф 3, буква г) от Регламент (ЕС) 2018/1999 или допълнителни плащания от държавите членки съгласно член 33, параграф 2, буква а) от Регламент (ЕС) 2018/1999.
 3.По механизма може да се получават бюджетни вноски от други програми на Съюза в съответствие с приложимите основни актове. Когато тези приложими основни актове го предвиждат, въпросните вноски се използват в съответствие с разпоредбите на настоящия регламент, по-специално с цел да се допринесе за благоприятната рамка съгласно член 3, параграф 5 от Директива (ЕС) 2018/2001. Комисията решава за кои покани да се използват тези вноски.
 4.По механизма може да се получават вноски от частния сектор от всички частни субекти, независимо дали са физически, или юридически лица. Преди да направи вноска по механизма частният субект може да посочи предпочитание за поканата за представяне на предложения, за която е предназначено плащането му, или вид технология или крайна употреба, които желае да подкрепи, без да нарушава конкуренцията на пазара, и може да поиска да получи гаранциите за произход, които могат да бъдат издадени за производството на енергия от възобновяеми източници. Комисията може да вземе предвид това предпочитание, което не е обвързващо за нея. В срок от три месеца след получаване на информация относно окончателните елементи на поканата за представяне на предложения частният субект прави своята вноска към механизма.
 Член 5
 Изпълнение и форми на финансиране
 1.Механизмът се изпълнява чрез пряко управление в съответствие с Финансовия регламент или чрез непряко управление с